open-index/open-wikipedia-markdown huggingface dataset:
Beziak Mödling

Da **Beziak Mödling** (amtl.: **Bezirk Mödling**) is im Industrieviadll in Nidaöstareich. Er hot 20 Gmoana.

## Log

Da Beziak is on da sidlichn Grenz zu Wean. Im Westn is da Weanawoid und im Ostn s Weana Beckn. Es gibt duat vüle Untanemen und a des greßte Eikaufszentrum vo gaunz Eiropa, de *[[Shopping City Süd]]* (SCS).

## Vawoitung

### [[Stod|Städt]]

* Mödling

### [[Moaktgmeind|Moaktgmoana]]

* Biedamaunsduaf
* Braadnfuat bei Wean
* Brunn aum Gebiage
* Gumpoidskiachn
* Hintabrül
* Koidnleitgebn
* Laxnbuag
* Maria Enzasduaf
* Pedaschduaf
* Vesnduaf
* Weana Neiduaf

### Gmoana

* Achau
* Goodn
* Gißhiwe
* Hennasduaf
* Laab im Woid
* Mingaduaf
* Weanawoid
Dehradun

**Dehradun** (Hindi: देहरादून, Dehrādūn; fria a *Dehra Doon* gschrim) is seid'n Nofemba 2000 d'brovisoarische Hauptschdod fum Bundesschdod Uttarakhand in Indien.

Dehradun is oane fu de ödasdn Schdet in Indien und foa friara d'Hauptschdod fu Garhwal. In de Gurkha-Griag woas ob 1814 oans fu de Zü fum britischn Milidea, wos domois dafia gsoagt hod das de nepalesische Kontroin fu deara Region a End hod und se dafia de han, wos doat auschofn kinan. Noch da Foikszelung fu 2001, lem heit in Dehradun 447.808 Leit.

Bekaunt is de Schdod in Airopa und Amearika foa oim a desweng, wai doatn im Zwoatn Wödgriag as Loga woa, wo de Englenda ole Schdodsbiaga fum Deitschn Reich, des in gauns Asien dawischt haum, aigschbead haum. Unta aundam woa doatn a da Harrer Heinrich und da Aufschneiter Beda aigschbead, befoa de zwoa ausbrocha han und fu doat aus eana berümte Flucht noch Tibet augfaunga haum. De bekaunte Umwödschuz-Aktivistin Vandana Shiva is a fu doat.

Dehradun hoast a da Distrik rund um de Schdod, dea mid da Schdod söwa 3088&nbsp;km² hod und wo 1.025.680 Leit wonan.

## Im Netz
* t'Ofiziele Intanetseitn fu da Schdod Dehradun (auf Englisch)


  Datei:Dehradun India 2006-4.JPG|Da Baunhof fu Dehradun
  Datei:Forest Research Institute, Dehradun.jpg|S'Insdidut fia Woidfoaschung
  Datei:Tara statue Great Stupa Dehra Dun.jpg|D'Schdatue fu da Tara und d'grosse Schdupa
Burgheim

**Burgheim** is a Moakt im obaboarischn Landkroas Neiburg-Schroomhausn.

## Geografie

Da Ort liegt in da Planungsregion Ingoistod.

### Gmoagliedarung

Da Markt hat 12 Ortsteile:

## Gschicht

Des remische Kaschtöi Parrodunum war z´midden im heitig´n Burgheim. Eigentlich worn´s ja zwoa Kastell: Des oana war auf´m Kirchenhügl, des andere so ummara 500 Meter weiter Richtung Sonnaaufgang. 1093 is Burgheim easchtmois urkundlich erwähnt worn. Um 1100 ham de Grafn vo Lechsgemünd a Burg auf dem Kirchenhügl baut - einfach auf de remisch´n Stoana drauf. Und weil des ned glangt hat, hamm´s a no de oidn Stoana fia eanan Neubau herg´numma, de Bandit´n.
Als Markt is Burgheim easchtmois 1336 gnannt worn. 1505 is der Ort an de "Junge Pfalz Neuburg" gfoin und is 1542 protestantisch gworn. 1777 g´hört da Ort zu Kurbaiern. Seit 1818 is des de heitige politische Gmoa. Im Zwoatn Wöidkriag hamm´s de Gmoa teilweis zeaschtärt, und a bisserl war´n do a paar Burgheima selba schuld. 
Bei dera Gebietsreform - so zwischn 1972 und 1976 - da ham´s de Gmoana Ortlfing, Biding, Dezenacker, Illdorf, Längloh sowia Wengen, Eschling, Moos, Straß, Leidling und Kunding z´samm g´schmissn.
 
Der gemeine Burgheimer hoaßt in da einheimischen Sprach a gern amoi "Zwoaring" - wia des friachare Kupfagejd, des wos ma vorm Euro amoi g´hobt ham. Warum des so hoaßt, des woaß heit koana mehr so recht - da gibt´s zoihreiche Legend´n. Richtig muass aba hoaßn: "Zwoiring", eine Anekdote aus der Vagangaheit, wo der Burgheimer in de umliegendn Gemeinden gean a bisserl aufzogn woan is zwecks seim schwäbischn Einschlag. Da Burgheimer, richtig muass hoaßn, da "Burkhama" sagt a beispüsweis "roud" und ned rot - und "dou" und ned da. Und was heit goa koana mehr gern heart: Bis zu dera Gebietsreform war ned bloß Burkha, sondern a des benachbarte Neibuag und dea ganze Landkreis ned oberboarisch, sondern schwäbisch. Do ham sogar de Roana no a ND-Kennzeichn g´hobt.

## Politik

### Gmoarat

Da Gmoarat hat 16 Mitgliada:

* CSU 7 Sitze
* SPD 3 Sitze

* Freie Wähler Bürgerblock 5 Sitze
* Junge Bürger 1 Sitz
(Stand: Kommunalwahl am 16. Meaz 2014)

### Woppn

In Silber a rouda Zinnenturm mit beiderseits anschließenda Zinnenmauer und offenem Tor auf greana Bodn.

## Prominenzh

* Heinz Paula (* 1951), deitscher Politiker und MdB (SPD)

## Im Netz
*
Hera

**Hera** woar in da griachischn Mythologie de Geddin vo da Eh und da Gebuat, iah Naum bedeit "Herrin", wos af iahn Titl "Geddakenigin" hihweist. Se woar de ejdaste Tochta vo Kronos und Rhea.

Vaheirad woar se mid Zeus, dea gleichzeidig iahr Bruada woar.
Weng sei vuin Affean woar se meist saua af iahn, midm Kompf zwischn eana hom se de oidn Griachn unta ondam monche Natuakatastrophn eakleat.

Kinda vo de zwoa woarn z.&nbsp;B. Hephaistos, Ares und Hebe.

Attribute vo da Hera san zum Beispui da Granatopfe ois Zeichn vo da Fruchtboakeit und a Szepta fia iahn Herrschoftsonspruch.
Zwetschgnwossa

**Zwetschgnwossa** oda **Zwetschgnschnops**, aa **Schliwowitz** oda **Schligowitz**, is a stoaks, foabloses äukoholisches Drangl, a Obstla, dea wos aus Zwetschgn gmocht wiad.

Da Zwetschgnschnops wiad aus vagorane Zwetschgn brennt. Zwetschgnwossa kaun ma si leicht söwa mochn, deshoib gibtsas a nua sötn im Supamoakt. Oba ma braucht zum Brennan a Lizenz.

In Östareich sogt ma zum Zetschgnwossa oft Schliwowitz oda Schligowitz, wos da serbisch-krowodische Nauman vom Zwetschgnschnops is *(slivovica)*. Aufm Balkan is des dea Voiksschnops, so wia da Wodka in Russlaund.

A guads Zwetschgenwossa hod mindastens 40 Prozent und kaun a ois Saunaaufguss vawendt wean.

## Schau aa
* Schlehaschnops
Moos (Burgheim)

**Moos** is a Ortsteil von da Gmoa Burgheim. Da Ortsmittelpunkt is a kloane Kapoin. Moos wor vor da Gmeindegebietsreform in Bayern a eignständige Gmoa und besteht aus uma 70 Gebäude (Häusa und Stallunga). Im sidlichn Rand vom Dorf fliaßt de kloane Paar, de ind Donau mündet. An dem Boch befindt si de Moosmühl, in der bis in die 1960er Joa no Mej gmahln worn is. Heit werd die vorhandne Wossakroft zur Erzeugung vo Strom (uma 10.000 W Spitznleistung) gnutzt.

Im Moment findt a Diskussion stott, ob ma den Ort umsiedeln suiad, wei er im Lwarflutungsgebiet vo da Donau liegt und in den letztn Joa mehrmoils grouße Schädn durch Iwaschwemmunga entstandn san (1999, 2002, 2005).

## Im Netz

* Bayerischer Rundfunk: Fliehen oder bleiben, Dokumentarfilm über die Umsiedlungs-Kontroverse in Moos
Zwetschgn

De **Zwetschgn** (aa **Zwetschke**, **Zwetschge**, **Zwetsche**, **Zweschbm**, **Zwetschga**, **Zweschn**) is a Obstoat und a Untaoat vo da Pflauman.

Im Untaschied zua Pflauman is de Zwetschgn ned so rund und dunkelblaua. De Frucht losst se a vü leichta vom Kern trennan.

In a poa Laundstrichn in Östarreich wean olle Pflaumanoatn *Zwetschkn* gnennt. Aa in Oidbayern sogtma gean *Zwetschgn* usw. aa fir *Pflauman*. Es gibt aa no a kloane Oat, de wos *Kriachal* hoasst.

## In da Botanik hod ma s so eiteit

* Naum: Prunus domestica subsp. domestica
* Untaklass: Rosenähnliche (Rosidae)
* Oadnung: Rosenartige (Rosales)
* Famülie: Rosengewächse (Rosaceae)
* Gottung: Prunus
* Oat: Pflaume
* Untaoat: Zwetschge

## Zwetschgn Kuchl

Im süddeitschn Raum nimmt ma d'Zwetschgn gean zan kocha, moast mocht ma draus a Möspeis; ohne Zwetschgn wa de bähmisch-östarreichische Kuchl schwaa voastöboa. Wäu de Zwetschgen so a siasses und stoakes Aroma hod, schmeckn siasse Speisn besondas guad: Zwetschgenknädl, Zweschgendatscherl oder Powidldatscherl, Zwetschenkuchen, Germknädl mit Powidl, Zwetschenkompott usw.

Oba de meistn Zwetschgen wean woascheinlich zu Zwetschgenwossa brennt.

## Zwetschgn und Gsundheit

Zwetschgn schmeckn ned nua guad, se san a gsund. Dass de Zwetschgen de Verdaung ealeichtat is seit Joahundaten bekaunt (hüft bei Appetitlosigkeit, Vastopfung und Nierenleidn).

## Zwetschgn-Hoiz

Beim Hoiz wiad zwischn Zwetschgn und Pflauman ned untaschiedn. Da Zwetschgenbam hod an Drehwuchs und wiad deswegn ois Bau- und Möbelholz wenig vawendt, hächstns ois Furnia. Des Hoiz is oba hoat und hot a wundaschäne Foab (dunkelrotbraun bis violett) und wiad deshoib sea gean fia klanere Werkstickln gnumma. Zan Beispü in da Büdhauerei, zan Schnitzn, Drexln und a fia klane Musikinstrumente (Flötn).


 Datei:Zwetschgenholz.jpg|Schnitt duach an Zwetschgnbaam
 Datei:Zwetschgenholz Plumwood.PNG|Breddl aus Zwetschgnhoiz


## Beleg



## Literatua

* Gerd Wolfgang Sievers: "Genussland Österreich - Was Küche und Keller zu bieten haben". Leopold Stocker Verlag: Graz, Stuttgart, 2007

## Im Netz
* Zwetschgen und Gsundheit
* Ess-Genuss Zwetschke
* Zwetschgn Rezepte
* Zwetschgn-Hoiz
Powidl

**Powidl** (**Powidel** vom tschechischen *povidla*) is a Marmelad de aus Zwetschgn gmocht wiad.

Im Untaschied zu aundara Mamalad wiad Powidl oba gaunz natialich - ohne Zucka, ohne Scheliamiddl und ohne Konsavierungsstoffe - eikocht. Des liegt an dea natialichen Siassigkeit und dem stoakn Aroma von Zwetschgn. Powidl wiad dabei stundenlaung kocht, bis es de nädige Festigkeit und Siassigkeit erreicht hot. Powidl is laung hoitboa.

In da östareichischn Kuchl is Powidl ned wegzumdenken. Ea wiad fia Mehjspeis wie Buchteln, Powidldatschgerln, Golatschn, Palatschinken und Geamknedl gnumma, oba a ois Brodaufstrich.

## So wiad a gmocht

De Zwetschgn wean zum Schön in a Hoasieb glegt. Daun weans a hoibe Minutn in kochends und glei drauf in koits Wossa dunkt. Jetzt kaum ma de Schoin guat obziagn und den Kean aussatuan. De Zwetschgn wean jetz in an Hefen ohne Wossa aufs Feia gstöd und kocht. Dabei muass dauand griart wean bis dea Powidl dick fum Löffe foit. Dafia brauchts Stundn. Powidl is a reins Natuaprodukt und deaf lediglich mit Muskatnuss, Anis oda Vanille gschmocklich vafeinert wean.

## Rednsort

* *Des is ma powidl.* (Des is ma egal. -> Wegn da gleichfearmign Konsistenz vom Powidl.)
Ecocho

**Ecocho** is a Intanetsuachmaschin, vo Australischn Leit aus Sydney werads betriem. Des Bsondere is, dass de füa jede 1000ste Suachanfrag de wo gmacht werat bis zu zwoa Bam pflanzn. De wo dro arban machn des ned nur fürd umwoid, sondan a wia a richtigs Gschäft, wos si mit Werbung finanzian duad. Da Werbespruch von Ecocho is "You search - we grow trees", wos so vui hoaßt wia "Du suachsch, und mia pflanzn Bam".

## Nam

Der Nam Ecocho kump vo dem Woat eco, wos Umwoid hoaßt, und Woat cho, wos im Japanischn so vui bedeit wia suba oder bsundas is.

## Weidare Bsundaheitn

Wos no bsundas is, is, das as bei Ecocho a weisse und a schwarze Version gibt. De schwarze Version spart nämlich bei de oidn Buidschirm, de wo no mit a Röhrn genga, Strom.

## Technische Details

Echocho wiad betriam durch de Suachmaschin' Yahoo, weil se do mit denane an Vertrog gschlossn ham. Friara hods des ganze a no mit Google gem, aber de hom gsogt de von Ecocho hättn si ned an an Vertrog ghoidn, und den desweng wiada kündigt. Des is oa Grund, warum Ecocho jetzt wiada a bor weniga Leit hod, de wos a hernemma. Des wo ma bei Yahoo eingem duad, griagt ma a bei Ecocho, nua das as a weng länga dauan duad, wie Dauertests feschdgschdellt ham.

## Ökologische Details

Nomoi zu denani Bam: Indems bei Ecocho Bam pflanzn, kennan de wiada CO2, des gfahrli fiard Umwoidvaschmutzung is, und des wo fiad Klimaerwärmung zuaständig is (mit de Kia), abbaun, un in Sauastoff zruckverwandln. Wemma oiso oa Million moi wos suachn duad in Ecocho, dann hod ma 1000 Tonnen CO2 aufbraucht. Dadurch kennan zum Boaspui 200 Autos ohne aufd Umwoid zum schaun a Joar long fahrn. Außadem san Bam, oda bessa a Woid a no a Lemsraum fiad Natur und Viecher.

## Im Netz
* Ecocho
Heinz Paula

Da **Heinz Paula ** (* 24. Mai 1951 in Burgheim) is a bayrischa Politiker (SPD).

## Lem und Beruf

Nach am Abitur 1972 hod da Paula bis 1975 a Studium fias Lehramt an Grund- und Hauptschuin absolviat und nocha hod a ois Lehra gorwad, zletzt an da Goethe-Hauptschui in Augschburg.

Da Heinz Paula is voeirat.

## Partei

Da Paula is 1975 in die SPD eitretn und is seit 1999 Vorsitzenda vum SPD-Unterbezirk Augschburg. Seit 2000 is er außerdem stejvatretender Vorsitzenda vum SPD-Bezirks Schwom.

## Abgeordneta

Von 1990 bis 2002 hod da Paula im Stodrat vo Augschburg ogheaht.

Seit 2002 is ea Mitglied vum Deitschn Bundestag. Duat is a seit 2005 stejvatretenda Vorsitzenda vo da Deitsch-Slowenischn Parlamentariergruppn.

Da Heinz Paula is oiwei üba de Landeslistn Bayern in den Bundestag eizogen.

## Im Netz
* Website vum Heinz Paula
* Biografie beim Deitschen Bundestag
Quadratische Funktion

A **quadratische Funktion** is in da Mathematik a gonzrationale Funktion zwoatn Grades. Se is mit da Form f(x) = ax^2+bx+c mit a, b, c \in \R und a \ne 0.

Da Graf vu ana quadratischn Funktion eagibt a Parabel. Fia a=0 kimmt a lineare Funktion aussa.

## De Koeffizientn
### Parameta a

De Parameta a soargt fia de Vaändarung vo da Form vo da Parabel. Fia a = 1 werds a Normalparabel. Fia a  giabs a broadare Parabel und fia a > 1 werds a schmolare Parabel. Is da Wert vo [a] positiv isse noch obn offa, issa negativ isse noch untn offa.

## De Funktionseignschoftn
### Extrema/Monotonie

De Extrenpunkt (Scheitlpunkt) da quadradischn Funktion ko mit ana quadratischn Ergänzung ermittelt wern. Altanativ ko a de ferfoan da Diffarenzialrechnung ogewand wern:
 f '(x)= 2ax + b  Monotoniewechsel liegn beim Vorzeichnwechgsel da easchtn Ableitung vua. De Graph is strengmonoton Wochsnd fua  f '(x)> 0  und strengmonoton follend fia  f '(x). Man ko song, dass wenn Parameta a > 0 hot da Graph an Diafpunkt und a  f ''(x)= 2a , do gilt  a \ne 0  gibts fia koan reelles a an Wendepunkt. Es hoasst fia  a > 0  is de Parabel linkskrimmt und fia  a  is se rechtskrimmt.

## Im Netz
* Ganzrationale Funktionen
* Berechnungen zu Parabeln mit Javascript
* Quadratische Funktionen - Materialien zum Selbstständigen Arbeiten für Schüler
Hickory Goif

**Hickory Goif** (Hickory Golf) is de traditionölle Variantn vom Goifspü. Do wiad mit Schlägan ausn Hoiz vom Hickorybaam gspüd. Des is a Nussbaamoat aus Noadamerika. Voa 100 Joa woan de Schläga da Standard beim Goifspü und san bis in de dreissiga Joa vom zwanzigstn Joahundat vawendet woan.

Hickory-Goif is inzwischn zu an Begriff fia Goif im Stü dea oidn Zeitn wuan und hod wödweit vü Aunhänga. In Bayern wiad Hickory Goif zum Beispü im Würzburger Goifclub gspüd. Dea legendäre *Herzogliche Golf-Club Oberhof* wü se auf Hickory Goif spezialisian.

## Andre Naman

Hickory Golf, Hickory-Golf, Hickorygolf, Hickorygoif, History Goif, Vintage Goif.

## Wos ma dazua braucht

Gspüd wiad mit Schläga aus Hickory-Hoiz mit an Ledagriff. Ois Goifboin wean de klassischn „Guttys“ gnumman, de aus kautschukoatign Guttapercha san. De haundgmochtn Schlega kumman fost olle aus da letztn echtn Schlega-Manufaktua in St. Andrews/Schottlaund, do wean a no Guttys hergstöd. A stüechta Hickory-Goifer muass si oba a bsundas aunziagn. De Herrn mit Schiabakappln, Knickerbocka, Kniastrimpf im Rautenmusta und an Flochmaun in da Westntoschn, de Damen mit launge Reck und viktorianische Hiat.

## Dea Untaschied

Hickory Goif is schwera zum Spün ois des moderne Goif. De oidn Schlägamodöö erlaubn kane Föhla. Da sogenaunte *Sweet Point*, des is dea Punkt aufm Schläga, mit dem da Boin troffn wean muass, is vü klana. Und weu Hoiz elastisch is, muass ma mit mea Gfüü schwingan. Wea vü Hickory Goif spüt, wiad deshoib a bessera Spüla, sogn Profis.

## Schau aa

* Goif (Spuat)
* Minigoif

## Literatua

* Deutscher Golf Verband e. V. (Hrsg.): 100 Jahre Golf in Deutschland. Albrecht Golf Verlag, Oberhaching 2007, ISBN 978-3-87014-274-2
* Tillmann Prüfer, Die Schlägertruppe | in: DIE ZEIT Nr.33 vom 9. August 2007, S.M18, 

## Im Netz
* DIE ZEIT über Hickory-Golf
* Hickory-Goif im Herzoglichen Golf-Club Oberhof
* The Society of Hickory Golfers
* 'Oberhof - ein deutsches Oakhurst?'
* World Hickory Open Championship
Minigoif

**Minigoif** (dt.): **Minigolf**) is a klanere Variantn vom Goif.

Minigoif is gnoamt und wiad auf 18 Bauhnen gschpüt. De Pistn san aus Beton und je 12 m laung und 1,25 m brad. A Ausnauhme büdet nur de Weitschlog-Bauhn, de uma 25 m laung is.

Minigoif wiad a ois Iwabegriff fia olle Klaagoifbauhnen (Bauhnengoif-Systeme) vawend. Des san: Minigoif, Miniaturgoif, Füzgoif, Steangoif und Coibigoif.

Minigoif is in de letztn Joa zum Voiksspuat wuan. Laut Verbaundsauskunft wiad Minigoif von uma 20 Millionen Menschen im Joa gschpüt.

## Literatua

* Mathias Kaiser: „Das große Bahnengolf Buch“, Sport und Freizeit Verlag 1981

## Im Netz

* Deutscher Minigolfsport Verband DMV
* 2007 Minigolf World Championships
* Bahnengolfverband Österreich
* Hamseitn des Wötverbaundes
Hööngebiag

S**'Hööngebiag** (hdt. *Höllengebirge*) is a Rai fu Beag zwischn am Attasee und am Draunse. Es beschded aus Koikschdoa und ghead zu de nöadlichn Koikoipm.

## Geographie und Landschaft
Da hechste Punkt im Gebirge is da Große Höökogö mid . Da Gebirgsstock is a vakarstets Plateau, des neda in de niadrigan Teil an Woidwuchs hod. In hechare Logn gibds daun a boa ausgeteilte Latschnföda, owa neta a boa Almen am Feiakogö. Am Nordraund san de, schau teilweis in de Flyschzone liegadn Langbathseen.

### Benochbate Berggruppn
* Hongar (im Noadn)
* Traustoa (im Ostn)
* Totes Gebirge (im Südosten)
* Schofberg (im Südn)
* Mondsea Flyschberg (im Westn)

### Güpfö
* Großa Höökogl
* Brunnkogl
* Hochleckenkogl
* Brennerin
* Feiakogl
* Schobaschtoa
Goif

**Goif** stehd fia:

* Goif (Meer), a Bucht vom Meea
* Goif (Sport), a Spuatoat
* Minigoif, a Spuatoat
* Hickory Goif, a Spuatoat
* VW Goif, a Autotipn
Goif (Spuat)

**Goif** (Golf) is a oide Boispuatoat, de wos aus Schottlaund kummt.

A klana Boin muass mit meglichst wenig Schleg in a jeds Loch von an Goifplotz vasenkt wean, wobei no a gaunzes Schippl vo Regln zum eihoidn is. Dazua wean mehrare vaschiedane Goifschlega vawendt.

Goif ghead zu de wenign Boispuatortn, wo da Spüplotz ned bis ins Detäu standadisiat is. Wegn dem is a a jede Goifaunlog anzigortig. Des mocht unta aundan den Reiz vom Goif aus. Gspüt wiad normal auf 18 Lecha, oba es gibt aa Aunlogn mid nua 9 Bauhnen.

S easchte Moi is Goif 1456 in Edinburgh, des is in Schottlaund, schriftlich erwehnt wuan.

## Wuat-Heakunft
Es kummt ausn Englischn vo „golf“ und des gehd wiedarum zruck auf des flämische „kolfen“, zu niederländisch „kolf“ (Schläger, Kolben). Damit woa uaspringlich a Gspü gmaant, bei dem mit Schläga auf Toa gspüt wuan is.

## Regln
Des Reglweak fia Goif is sea umfaungreich. Des hengt damit zsaum, dass a so a Plotz jo a mea oda weniga natialiches Gelände is, wos tausnd blede Stöön gibt, wo so a boin lignbleim kau, waun ma a Pech hod, und wo man ned leicht wieda weggaspüün kau (Im Wossa, zum Beispüü). Fia olle de vawoataklte Situatiaunen gibz Regln, wos ma deaf und wos ned. In an jedn Vabaund gibts sogoa eigane Expertnkommissionen, de Streidfrogn beauntwuatn.

Jednfois muass a Boin (Duachmessa mindestens 42,67&nbsp;mm, Gwicht hächstens 45,93&nbsp;Gramm) vom Oschlog mit meglichsd wenig Schläg in a Loch mit 10,8&nbsp;cm gspüt wean, des merare hundad Meta entfeant is. Des Spüföd hot in dea Regl 18 Lecha und is bis zu 7.000&nbsp;m laung.

De Aunzoi vo de Schleg bis zum Einlochn wiad Score gnaunnt und auf an Ergebniszedl (Scorekoatn) aufgschriem.

### Par
Fia jede Spübauhn (= Loch) is a sognaunts Par festglegt. Des is de Aunzoi vo Schläg, de a guata Spüla braucht, um den Boin vom Oschlog bis ins Loch zum spüün. A 18-Loch Plotz hot meistns via Par-3, zehn Par-4 und via Par-5 Lecha. Des ist daun a Par vo 72 fia a gaunze Runde.

### Nauman vo Schlogzoin (Scores)

## Beleg


## Schau a

* Hickory Goif
* Minigoif

## Im Netz
* Deutscher Golf Verband e.V.
* Österreichischer Golf-Verband
* Association Suisse de Golf
* Die offiziellen Golfregeln 2008-2011 mit Amateurstatut, PDF-Datei, 275 Seiten
Scheitahaufn (Möhspeis)

A **Scheitahaufn**, in Boarisch-Schwobm **Ofaschlupfer** (a Apfescheiterhaufen, deitsch: *Apfelscheiterhaufen*, bähmisch: *žemlovka*), is a bähmisch-östareichische Möhspeis.

Da Scheitahaufn is a siassa Auflauf, eignlich a Essn zum Restlvaweatn, weswegn s a friara weit vabreitet woa. Ea wiad aus oidbochanan Semmen, Eia mid Müüch, Ziwem und Äpfen gmocht. In ana Auflauffuam wean owexlnd Semmen und gleanare Äpfespeigln aufaranaund gschlicht. Schicht auf Schicht, em so, wias bei an hüzan Scheitahaufn hoid is. Dazwischn eine wean no da Zimt, da Zucka und de Ziwem eine gstraad. Oman kummt daun a Ei(dotta) -Müüch-Mischung auffe. Heit nimmd ma stot ana Müüch oft an Schlogobas.

## Schau aa
* Bofesn

## Literatua
Erhard Spacek, *Neue böhmische Küche: ...und Weine aus Böhmen und Mähren*. 2005. ISBN 978-3-85002-545-4
Wåppm vu Südgeoagien und vu de Südlichn Sandwichinsln

Das **Woppm vu [[Südgeorgien und die Südlichen Sandwichinseln|Südgeoagien und vu de Südlichn Sandwichinsln]]** is im Joa 1985 augnumma woan, oiso in dem Joa, in dem des Territorium a eingne Vafossung kriagd hod. Voahea han Südgeoagien und de Südlichn Sandwichinseln a de Falklandinseln untastöid gwesn und s'Woppm vu dera Inslgruppm hod fia Südgeoagien aa güitig gwesn. Voa 1962 is des Gaunze nu a Teu britischn Antarktis-Territorium gwen und desweng is dozumois s'Woppm vu dem Territorium heagnumma woan.

S'Woppm vu Südgeoagien und vu de Südlichn Sandwichinsln bestehd aus am Schüid, in dem a goidena Löwe auf am greanen Hintagrund a goidene Foggi mid ana rodn Flaumme in seine Brazn hod. Des soi s'Vareinigte Kinireich und d'Entdeckungsgschicht sümbolisian. In dem Föid san üwa'm Löwn nu zwoa goidene sexzackige Stean, links und rechts vu dem bis iatst bschrimnen siachd ma a blau-süibans Rautnmusta, des ma si vum James Cook seim Woppen ogschaud hod.

Heraldisch gseng rechts vum Schüid stehd a Seebäa auf am Föisn, eam gengüwa a Goidschopfpinguin auf ana Eisschoin. Des han zwoa Viecha, de in Südgeoagien dahoam san. De Viecha han in eanara natialichn Foab doagstöid. Üwa'm Woppm schaud am a Rentia entgeng. Zwischen dem Viech und am Schüid is a Höim mid blau-süibana Höimzia. Unta'm Woppm stehd auf ana Schleifn auf Lateinisch gschrim s'Motto vu de Insln: „Leo Terram Propriam Protegat“ (da Löwe soi sei eingnes Laund beschützn).

Des Woppm is aa in da Flaggn vu dem Gebied obüidlt und in da Unionsflaggn vum Zivüikommissar.


Datei:Flag of South Georgia and the South Sandwich Islands.svg|D'Flaggn vu Südgeoagien und vu de Südlichn Sandwichinsln
Datei:Flag of the Commissioner for South Georgia and the South Sandwich Islands.svg|D'Unionsflaggn vum Zivüikommissar


## S'Woppm vum ''Departamento Islas del Atlantico Sur''

Argentinien beaunspruchd de Insln ois Teu vum Departamento Islas del Atlantico Sur (Beziak Südatlantische Insln) fia si und rechnts da Provinz Feialaund zua. S'Woppm vu dea Provinz güit in eanara Sicht aa fia Südgeoagien.
Fotznspangla

A **Fotznspangla** is a Beruaf, dea wo si mit da Medizin vo de Zähnd befosst. Ma sogd aa **Pappnschlossa**.

In Deitschland, da Schweiz und in Östareich gheat da Fotznspangla zu de Frein Beruaf.

## Im Netz

* Schon vor 9.000 Jahren wussten Zahnärzte mit Instrumenten umzugehen (wissenschaft.de)
Dempf

**Dempf** (Hoachdeitsch: *Apfelmus/-kompott*) is a Brei aus Äpfe.

## Heastejung

Wenn ma an Dempf macha wui, muas ma zeascht amoi de Äpfe vom Keanhaus trenna und in gloane Schdicklan schnein. Na kemma de Schdicklan in an Degl und ma kocht des ganze. Wei des do so dampft hoasst da Dempf a Dempf. Beim Kocha werd dea na entweda göb, rosa oda rostrot, des kummp vo de Oxidationsprodukte vo dea Fruchtseire mit da Farb vo da Schöf. Nochm Kocha ko man no mit am Püriagrät weida zerbazn und veleicht no mit Zimt und Zucka oschmecka.

## Vawendung

An Dempf ko ma zum oana zu Nachspeisn wia Muireis, zum andan o zo pikante Sachan wia
Raiwadadschi essn.

## Im Netz
Bariolage

Mit da Streichinstrumententechnik **Bariolage** is a schnöa Wechsel zwischn ana gleichn Notn und ana si änderndn Notn, de a Melodie entweda üwa oda unta da gleichbleibandn Notn formt, gmant. De Technik wead heifig a da Barockmusi hergnumma, wo de gleichbleibande Notn normalerweis a Leersaitn is. Des hat des Züü, a Maximum vo Resonanz an Instrument zan erreichn.

Da untare Ausschnitt, gschriem fia Geign, enthoit Bariolage an zweitn Takt. A dem Beispüü wead a A (Leersaite auf da Geign) ois gleichbleibende Notn und a F und a E ois si ändernde Notn hergnumma.

A sehr bekonnts Beispüü fia Bariolage is Bachs *Präludium* aus da E-Dur Partita fia Solo Violine, a dea sogoa drei Saitn invoiviert san (a Leersaitn und zwoa griffene Saitn). Ondare Beispüü sand da dritte Sotz van Somma aus de *Vier Jahreszeiten* vo Antonio Vivaldi oda des *Präludium* vo da easchtn Cello Suite vo Bach, wo Bariolage a teilweise vokimb.

Bariolage ku owa a bedeitn, dass de gleiche Notn, normalerweis a Leersaitn, griffn auf da naxt tiafan Saitn gspüüt wead. Joseph Haydn hot den Effekt an Menuett seina 28. Sinfonie hergnumma und a an Finale vo seim 6. Streichquartett, Op.50. Da schnöe Wechsel zwischn da Leersaitn und da griffnan Notn mit gleicha Tonhech, owa ondara Tonfoab gib an Quartett sein Spitznom "Da Frosch".
Religionslehra

**Religionslehra** untarichtn in Deitschland o oijgmoanbuijdandn Schuijn unn Brufsschuijn as Foch Religion bislong ausschließli unta da Moßgomn vo kristlicha (drennt noch evangelischa unn römisch-katholischa Konfession), jüdischa oda neiadings aa orthodoxa sowia muslimischa Glamnsvoastellunga. Glegentli gibts projekthofte ökumenische Kooperationan zwischn evangelische unn römisch-katholische RU-Untarichtande, de vo de zuaständign Kirchnbhöadn gnehmigt wean miassn.

Je noch Bundslond vaschiedn, san **Religionslehra** in Deitschland voawiengd stootliche Lehra mit Religionsfakultas, de 
:#beide Staatsexamina homn, 
:#sofeans Beomte san, auf de Vafossung vaeidigt san unn 
:#iaba de Zualossung (evang.: Vokation, kath.: missio canonica) vo da jeweijign Religionsgmoaschoft vafiang.

Donemn setzt da Stoot aa Beauftrogte vo de jeweijign Religionsgmoaschoftn ei, wia z. B. fia de christlichn Religionsgmoaschoftn Katechetn, Religionspädagong unn (Schuij-)Pfarrer, de an  de entsprechnd kirchlichn Institut unn (Foch-)Hochschuijn in Olehnung o das stootliche Lehrastudium, jedo ohne de offizijejn 'stootliche Oeakennung* ausbuijdt woan san.

De jeweijige Glamnsgmoaschoft ko Zualassunga wia de *Vokation* oda de *Missio'' aa wieda entziang. Religionslehra kinnan se zuadem aus Gwissnsgründn jedazeit zruckgemn. Im Iabrign ko koa Lehra laut GG geng sein Wuijn zum Religionsuntaricht vapflicht wean.

Sofean gniangd stootliche Religionslehra on a Schuij voahondn, buijdn se doat aa noch da jeweijs vatretanan Glamnsrichtung Fochkonferenzn, gegemnfoijs aa stuijschweingd duijdt konfessionsiabagreifnd. Ansunstn findn se a Äquivalent fiar an reglmäßign fochlichen Austausch z. B. in de jeweijign Konvent fia Katechetn unn Religionspädagong vo de entsprechnd konfessionelln Londeskirchn.

Weij da Religionsuntaricht in da Vaontwoatung vo da jeweijign Glamnsgmoaschoft duachgfiat wead, homn de Religionsgmoaschoftn as Recht, iam Religionsuntaricht beizwohnan unn zu iabapriafn, ob da Religionslehra aa in Iabaeistimmung mit de Grunsätz vo da Glamnsgmoaschoft untaricht. Fia de christlichn Kirchn homn Schuijdekan de Fochaufsicht iaba de stootlichn Lehra unn bei de kirchli bstoijtn Lehra nemn da Foch- aa no de Dienstaufsicht.

## Im Netz
* Verband Katholischer Religionslehrer/innen und Gemeindereferenten/innen im Kirchendienst e.V.
* Bundesverband der katholischen Religionslehrer und -lehrerinnen an Gymnasien e.V
* Verband katholischer Religionslehrerinnen und Religionslehrer an Berufsbildenden Schulen e.V.
* Fachverband Evangelischer Religionslehrerinnen und Religionslehrer
Geamknedl

**Geamknedl** (aa *Geamgnedl*, behmisch: *kynuté knedlíky*) is a behmisch-östareichische Möspeis. Des san Knedl aus Geamdaag, de wos mit Powidl gfüüt san.

Im Untaschied zu de ähnlichn Dampfnudln wean de Geamknedl im Soizwossa oda Dampf kocht, wearend de Dampfnudln im Pfandl oda Reindl aussabochn wean.

## So weans gmocht
Zuatotn: 1 Wiafe Geam, 250g Möh, 20g Zucka, 50g Butta, 1/8l Müch, 1 Eier, 1 Dotta, Soiz, Zitronanschoin, 100g Powidl mit an Schuss Rum (fia de Füllung), Zucka und Mohn zum Driwastraan. Olle Zuatotn miassn woam sei. Ois easchtas variat ma ois aussan Powidl zu an Daag. Dea muass daun so laung griat wean, bis a si vaum Kochlefe oda vaum Mixa loslest. Daun losst man a Stund im Woaman geh. Mit an Leffe wean daun Noggal aussestochn und mit möölige Finga ausanaunda druckt. Daun kummt de Füllung eine und da draus wean daun de Knedl gfuamt. Auf aan möölign Bredl losst mas daun no amoi im Woaman zuadegt geh. Nocha kummans mit da owarn Seitn noch untn ins kochate Soizwossa. Noch umara drei Minutn weans umdraat und no amoi via Minutn auf da aundan Seitn kocht. Daun weans aussa gnumma, mit ana zalossanan Butta iwagossn und min Mohn und in Zucka augstraat.

## Schau aa
* Dampfnudln

## Literatua
Erhard Spacek, *Neue böhmische Küche: ...und Weine aus Böhmen und Mähren*. 2005. ISBN 978-3-85002-545-4
Lech

**Lech** moamt

* in Fluss Lech
* a klaane Menhirgottung aus da La Tène-Zeit: Lech (Menhir) 
* a Gmoa in Östareich: Lech (Vorarlberg)
* in Spoatvarein Lech Posen
* a poinische Biamarkn vum da Kompania Piwowarska
* an poinischen Voanaum:
** Lech (Herzog), Herzog vu de Polanen (sei Existenz is ned gsichad)
** Lech Wałęsa (* 1943), ehemoliga poinischa President
** Lech Kaczyński (* 1949), amtiernda poinischer President
** Lech Majewski (* 1953), poinischa Künstla
** Lech Piasecki (* 1961), poinischa Radrennfoara

Ois Familiennaum:
* Georges Lech, franzesischa Fuaßboispüia
Nocheazählung

A **Nocheazählung** is a vakiazande Doastellung von am Hondlungsoblauf z. B. von am Roman oda von am  Fuijm. A Nocheazählung suacht meglichst de Sponnungsbeijng beizbhoijtn, wos aa an wesentlichn Untaschied zura  Inhoijtsogob oda Rezension doasteijt. Nocheazählungan wean im Präteritum gschriemn.

Es existian in da Literatua aa vuij Beispuij fia Nocheazählungan mit am eiganam kinstlarischm Ospruch. Dobei wean zmoast klassische Theman (zum Beischpuij de Artussong oda de Odyssee) oijwei wieda in ondane Stuij aufgriffn.

In litaratuawissnschoftliche Oabeitn (unn emnso aa in de Enzyklopädien) kinnan Inhoijtsogomn Orientiarungshuijfn fia de Lesa sei. Nocheazählungan dogeng waan do dofia feij om Platz.

In da Schuij ghean Nocheazählungan zua de im Rohman von am Deitschuntaricht eigiabtn unn priaftn Aufsatz-Foaman. Dobei liast da Lehra a net oijz longe Gschichtn voa, zmeist glei zwoamoij. Oschliaßnd is de Aufgob vo de Schüla, an Inhoijt vo da gheatn Eazählung meglichst guat, ohne Lückn unn in da richtign Reihnfoijg, in eigane Woat schriftli wiedazgemn.

Wonn Eijtan oda Groaßeijtan ihrane Kinda oda Enkeij Mäachn oda biblische Eazählungan net voalesn, sundan frei noch ihrane eiganen Earinnarung vazejjn, hondeijt ses aa um Nocheazählungan. A so a freie Voatrogsweis is bei de Kinda sea beliabt.
Eazieja

**Eazieja**, **Eaziejarin**, is insbsundane de Bruafsbzeichnung vo Absolventn von a stootlich oeakanntn Ausbuijdung on a Fochschuij fia Sozialpädagogik, a Fochakademie fia Sozialpädagogik oda am pädagogischn Bruafskolleg. Kindagäatna bzw. Kindagäatnarin is a vaoijtate Bruafsbzeichnung fia Eazieja bzw. Eaziejarin, weijs net nua in da Oabeit mit Kinda sundan aa in da Eaziehung vo Jungdliche un bei da Btreiung vo ejjtane, geistig bhindate unn psychisch eakronkte Menschn eigsetzt wean kinnan. De iaberwiengde Zoij vo Eazieja san Fraun, zwengsdem vaschiedane Valog de weibliche Foam *Eaziejarin* vawendn.

## sieg aa

* Erziehung – Kindergarten – Hort – Kinderkrippe – Jugendhilfe - Kinda- unn Jungdfreizeiteirichtung
* Gouvernante - Hofmeister - Kinder- und Jugendlichenpsychotherapeut

## Beleg



## Literatua

* *Reform oder Ende der Erzieherinnenausbildung? Beiträge zu einer kontroversen Fachdebatte*, hrg. vo Angelika Diller, Thomas Rauschenbach, Vs Verlag, 2006, ISBN 3-87966-434-X
* Sigrid Ebert, *Erzieherin - Ein Beruf im Spannungsfeld von Gesellschaft und Politik*, Freiburg: Herder, 2006
* Thomas Rauschenbach, Karin Beher, Detlef Knauer, *Die Erzieherin. Ausbildung und Arbeitsmarkt*, Weinheim: Juventa, 1995

## Im Netz

* Deutscher Bildungsserver - Infoamationan fia Eazieja 
* Westdeutsche Zeitung: ''Kindergarten - Was Erzieherinnen heute leisten''
Kinda- unn Jungdfreizeiteirichtung

Untar a ** Kinda- unn Jungdfreizeiteirichtung** vasteht ma a Eirichtung vo da offanan Kinda- unn Jungdoabeit. Oft wean deaoatige Eirichtungan aa oijs *Jungdhaus*, *Jungdzentrum*, *JZ*, *JUZ*, *JUZE*, *Jungdcafé*, *Jungdtreff*, *Jungdklub*, *Jungdfreizeitstättn*, *Kindafreizeitheim* oda ähnli bzeichnet. Aa monche Schülalädn san Eirichtunga vo da offanan Kinda- unn Jungdoabeit.

Oijs Haisa vo da offanan Tia (OT) bietn se Kindan unn Jungdlichn niadaschwejige Ogbot unn Programm. Oft spezialisian se oanzlne Eirichtunga auf bstimmte Oijtas- unn Zuijgruppn (z.&nbsp;B. Jungdliche, Lückekinda, Madl, …) unn druckn des net seijtn in ihra Eingbzeichnung aus. Entsprechand wean de Ogebot vo da jeweijing Eirichtung gstoijtat.

Bundseiheitli san de §§11-15 (Jungdoabeit unn Jungdsozoijoabeit) von am KJHG (Kinda- unn Jungdhuijfegsetz) de gsetzliche Grundlong vo de meistn Eirichtungan.

## Personoij
In Kinda- unn Jungdfreizeiteirichtungan wean oijs haptamtlichs, pädagogischs Personoij in da Regl Sozialpädagogn, Sozialoabata, Jungd- unn Hoameazieja und Eazieja oda ondane pädagogische Fochkräft eigsetzt. Hejfig wead a Deil vo da Oabat vo Zivildienstleistnde, ehrnomtliche Mitoabeita unn engagiate Oanzlpersonan gtrong unn eameglicht.

## Im Netz
* jugendarbeitsnetz.de
* ljrbw.de
Sprochheilschuij

A **Sprochheilschuij** moant a *[[Sonderschule|Sondaschuij]] fia [[Sprachbehinderung|Sprochbehindate]]*, wobei dea Bgriff neiadings in Berlin easetzt wead duach de Bzeichnung *[[Grundschule]] mit dem Förderschwerpunkt [[Sprache]]* oda *[[Sekundarstufe I]] mit dem Förderschwerpunkt Sprache*.

On soijchane Schuij wead bdont binnendifferenziata "Regluntaricht" noch am Rohmanplon in kloane Klassn mit uma 12–14 Schüla eateijt, eagänzt vo spezifischan Therapieogebot außahoijb vom Untaricht.

"Sprochbehindarungan" kinnan vaschiadane bzw. mehrare Uasochn homn, d. h. vo organischa wia psychogena Natua sei. Se song fia si gnumma no nix iaba de Intelligenz von am Menschn bzw. vo seina weidan Buijdungsfähigkeit aus. Sea oft sans Symptom vo a "Entwicklungsvazögarung".

San de Schüla "austherapiert", weans bislong (wieda) o "Reglschuijn" oda ggf. ondane "Sondaschuijn" weidavamittlt. S gibt jedo oijwei mea Bstrebungan, osteij vo "Sondaschuijn" auf as duachgängige Integrationsschuijmodeij zsetzn. Kritika bfiachtn, dass de btroffanan Schüla domit a noutwendiga "Schon"- bzw. Voabreitungsraum gnumman wead.
Punschkropfn

**Punschkropfn**, aa **Punschkrapferl** (*Punschkrapfen*) san a klassische Weana Möhspeis mit an feinen Rumaroma. Punschkrapferl san ähnlich wia de klaan fraunzesischn Petit Four.

Punschkrapfal kriagt ma heit in ana jedn Weana Bäckarei oda Konditorei.

## Zaumsetzung

Punschkrapfal san Wiafe aus an lockan Biskwitdag, de wos a Füllung aus oide Biskwitbreckal (Restln), Marünmarmelad und Nougat-Schoklad hom, de wos mid vü Rum voigsaugt is. Des gaunze wiad daun mid ana rosarotn Punschglasua iwazogn. Gnau gnumman san Punschkropfn a Punschduatn, de wos vuam Glasian in Wiafe gschnittn wuan is. De klassischn Punschkrapfal san deswegn eckad, heit gibts owa a zylindrische.

## Gschicht

Wea in easchtn Punschkropfn gmocht hod und wo a heakummt, is umstrittn. Es kennt sei, dass a im Middloita vo de Awaren noch Wean brocht wuan is oda vo de Ottomanen bei da zweitn Tiaknbelogarung oda dass a von an k.u.k. Hofzuckabäcka eafundn wuan is.

## Rednsoat

A Weana Rednsoat iwa Punschkrapfal und iwan ewiggestrign Charakta vo de Östareicha geht so: "Aussn rosa, innen braun und imma bsoffn." Des is a oida Kalaua iwa Punschkrapferl und iwan ewiggestrign estareichischn Charakta. In dem Zaumanhaung hod da Robert Menasse ironischaweis vuagschlogn, 's Punschkrapfal zum estareichischn Nationalsymboi z'mochn.

## Beleg


## Im Netz
* ''A delicious bright pink cube'' 
* Punschkrapfen.de
* Wiener Punschkrapfen
Schechen

**Schechen** (amtli), aa **Schecha**,  is a Gmoa im obaboarischn Landkroas Rousnam.

## Ortsteile

* Deitlhausn mit 198 Eihwohna
* Hart mit 104 Eihwohna
* Hochstätt mit 536 Eihwohna
* Mintsberg mit 109 Eihwohna
* Mühlstätt mit 375 Eihwohna
* Oberwöhrn mit 174 Eihwohna
* Pfaffahofa am Inn mit 1056 Eihwohna
* Schecha (*Schechen*) mit 1200 Eihwohna
* und no 27 anderne Ortsteile, de moastn Weila

## Gschicht

1311 is „Schehen“ as easchte moi in am Buach auftaucht und is vom Augustiner-Chorherrenstift ans Benediktinerkloster Ebasberg (Ebersberg) vakaft worn. Da Nam Schecha kimt ibrigns vo dem oidn Ausdruck fia a Stiggl Woid (schacha). Vo 1410 bis 1628 war des de kloane Hofmark vo da Tannel-Familie. In dera Zeid hams a de Kiach in Hochstätt baut (1470).

D Gmoa Schecha is 1978 aus de bis do no eignständign Gmoana Marienberg, Hochstätt, Pfaffenhofen und aran kloana Teil vo da damalign Gmoa Westerndorf St. Peter wenga da Gebietsreform entstandn. Damois sand vui kloane Gmoana zamgfasst wordn.

## Im Netz

*
Zalnaun

**Zalnaun** (amtle *Samnaun*, romanisch: *Samingnun*) is a Gmoa im Kreis Ramosch, Bezirk Inn am Ostrand vom Kanton Graubünden in da Schweiz an da Grenz zua Tiaroi. De Gmoa besteht aus de finf Fraktiona Compatsch, Laret, Plan, Ravaisch und Zalnaun. Zalnaun is a Zollausschlussgebiet.

## Woppn

Blasonierung: *In Rot a duachgehads suibans (weiß) Kreiz, obn zamm mid zwoa suibanan Muschln*

De Muschln san die Symboi vom Heilign Jakobus dem Ejtan, dem Patron von da Pfarrkurch vo Compatsch. Sie san vabundn mit am Kreiz ois Hinweis auf die Grenzgmoa.

## Gschicht

De easchtn Siedla san zwischn 800 und 1000 n. Kr. ausm Unterengadin ins Doi kema. Des Zalnaun wor a Fraktion vo da Gmoa Ramosch. Deswegn is de Zalnauner Gschicht fost de Gleiche wia de vom Unterengadin. De oitn rätoromanischn Kuitua is vor oim in de Orts-, Fluar- und Bergnoma dahoitn bleam.

De oanzign Verbindunga zua Außnwejt worn die Päss zum Engadin und Paznaun sowia ann Ochsnkarrnweg iba Spiss af Pfunds hii. Iba den Ochsnkarrnweg hods an regn Handl mitm benochboartn Tiroul gem. Dea Handl hod si 1848 aufgheat, wei in dem Joar a neis Zoiwesn in da Schweiz eigfiaht worn is. Des hod fia de Eihwohna finanzielle Probleme brocht. Deshoib hod de Gmoa 1888 und 1892 an Odrog bei de Bundesbeheadn eihgreicht, damit Zalnaun ausm schweiza Zoigebiet ausgschlossn wead. Da Bundesrot hd dem Antrag zuagstimmt, weis koa direkte Stroß ibs schweiza Gebiet gem hod und daduach de Lemshoitungskostn im Doi gstiegn san.

Des hod owa nua solang goitn bis de Stroß 1912 baut worn is. Zoiologn gibts owa trotzdem koane, de Obgom wean gschätzt und an de Eidgnessische Steiavawoitung af Bern pauschal obgfiaht.

## Sprochn vo de Eihwohna

Zalnaun ghert ois oanzige Gmoa in da Schweiz zum Boarischn Sprochraum. Bis ins 19.&nbsp;Joarhundert hom de Leit an rätoromanischn Dialekt (Vallader) gredd. De Gmoa wor owa scho imma bessa an Tiaroi ogschlossn. Im Laufe dea Zeit hobn die Leit den Obainntaler Dialekt ognomma.

## Tourismus

Zalnaun hod a iwan Berggrat und de Grenz zammgeschlossans Skigebiet mit da Gmoa Ischgl im Bundesland Tiroi in Östareich. Es is oans vo de gresstn Skigebiet vo de Ostoipn.

## Literatua
* 
* 

## Beleg


## Im Netz

* Offizielle Website vo da Gmoa ''Zalnaun''
Sudo

**sudo** (*s*'uper**u''ser **do**) is a Beföh vo Unix oda unixoartign Betribssystemen wia [[Linux]] oda [[MacOS]], dea benutzt wiad um Prozesse mit an [[Rechna]] vo an onda [[Nutza]] (wia zum Beispül vom Supauser [[root]]) zstartn. Da dauahofte Wechsl da Identität erfoigt durch 'sudo -s'' oda dem Beföh 'su''.

Ma benuzt 'sudo'' onstott 'su'', um bstimmtn Nutzan, de sunst koane Admin-Rechte hom, de Möglichkeit z'gebn, gwisse Programme zum Beispül mid root-Rechtn auszfüan ohne is root-Passwoat weidagebn z'miaßn. De Sichaheitslinien sand bei Linux/Unix-artign Systemn in da Datei ''/etc/sudoers'' geschpeichat, die nua vom Supauser root editiart werdn derf.

As sudo-Kozept ghead zu de Grundkonzept vo dem Linux-Betriebssystem **Ubuntu'''. Auf dem Betriebssystem gibts standardmasse koan Supa-Usa und den Usa "root" nua innahoib da Berechtigungstruktua, ned awa ois Nutza dea se omäjdn koo. Daduach gwinnt ma a gwisse Sichaheid, weil Schodsoftware und Hacker an Supa-Usa ned ois Schwachstejj ausnutzn kenna.

## Im Netz
* Linux-Manpage (englisch)
* Offizielle Webseitn
* Deitschsprochige sudo-Onleitung
* sudo-Skripts
* sudo fia Windows

## Beleg
Root

**Root** bezeichnt:

* des englische Woart fia Wurchzl - sowoi in pflonznteil ois a in Mathematik und da Informatik
* den Root-Account vo an Computer Betriebssystem
* des Stomm- und Wurchzlverzeichniss vo an Dateisystems
* des Progrommpaket ROOT zua Dateianalyse dea Teilchenphysik sowia a duzghearigs Dateisystem nomens .root
* a Marihuanazigarettn in da englischn Umgongssproch
* in da englischn Umgongssproch vo Australien da Gschlechtsvakea

## Oat

* de Gmoa Root vom Schweiza Kanton Luzern

## Nam

* Amanda Root (* 1963), britische Schauspülarin
* Elihu Root (1845–1937), US-amerikanischa Jurist und Politika sowia Friedensnoböpreisträga
* Jack Root (1876–1963), österreichischa Boxa
* James Root (* 1971), US-amerikanischa Rockmusika
* Stephen Root (* 1951), US-amerikanischa Schauspüla
* Waverley Root (1903–1982), US-amerikanischa Jurnalist

## Schau aa

* Root-Effekt
* Root Beer
GFX

**GFX** steht fia **G**raphical Effects (**FX**) (im englischn wiad des Woart "Effects" oft mid FX okiarzt) und beihoitet des Erstön vo **Signaturn**, **Avatarn**, **Woipapern**, **Artworks**, und **Designs** mid am Grafikprogramm wia zum Beispül Adobe Photoshop

## Grafikprogramme
siehe Grafik-Software
Grafik-Software

Grafiksoftwear is dea Obabegriff fia ollalei Oartn vo Programmen de im Grafikbereich mea oda weniga zua Erstöllung oda Beorbeitung vo visuelln Inhoitn deana. Dazua ghean unta ondarem **Büdbeaorbeitungsprogramme (Bildeditor)**, **Moiprogramme** und **Vektoaprogramme (Zeichnungseditoa)**.

## Moiprogramme

Onlain-Moiprogramme sand zum Beispül Paint chat und Oekaki.

## Vektoagrafik-Prgramme

## Layout-Programme
Kritik

**Kritik** is iaba des Franzesische: *critique* (uaspringli griachisch: *κριτική [τέχνη*], *kritiké [téchne]*, „de Kunst vo da Beuateilung, vom Ausanandahoitn vo Faktn, vo da Infrogstejung“, vo oidgriachisch: *κρινειν krinein*, „[unta-]schein, trennan“) ins Boarische kema.

## Oigmoa

Kritik moant heit gonz oigmoan a priafnde Beuateilung noch begründatm Moßstob, de mit da Obwägung vo Weat unn Unweat vo a Soch eiheageht. Untaschien wead haifig noch da Oat unn Weis:
* destruktive Kritik: a Kritik, de af de Vanichtung von am Gengstond obzuit
* konstruktive Kritik: a Kritik, de af Vabesserung vo de Gengständ obzuit (**Sieg aa:** Correctio Fraterna)
* negative Kritik: a Todl
* positive Kritik: a Lob, de Oeakennung
* Sejbstkritik: de differenziate Iabapriafung vom eiganan Vahoijtn unn/oda vo de eingnan Oschaungan, in Hisicht af bstimmte Kriterian, wia z. B. ethische: "Bin i wiakli tolerant?"

## Oanzalne Kritikfejda

Im Oanzalna ko se Kritik bziang af:

### Kultur unn Gsejschoft

De kulturphilosophische kritische Btrochtung vo da Gsejschoft sejba findt Plotz unta ondam in da Kulturkritik unn da Gsejschoftskritik.

### Wissnschoft

In da (Geistes-)Wissenschoft is si a Methodn, um duach Kritisian und Foisifizian se oana *Woarheit* oznähan. Haptvehikl von am Kritischn Rationalismus (sieg aa Falsifikationismus).

Ois a Method, lesboare eiheitliche Text aus Manuskript oda Easchtdruck zu rekonstruian. Si gheat da Editionsphilologie o, de wiadarum a Deilbreich vo da Literatuawissnschoft is ('sieg* [[Textkritik]] oda fia de Ausanandasetzung mit da [[Bibel]] de [[Literarkritik]]).

=== Feuilleton ===

A Grauzon buidt de kritische Beuateilung vo am Kunstweak. Se ko streng geisteswissnschoftlichan bzw. philologischn Osprichn gniang woin oda ois a Deil vom [[Feuilleton]] in de Medien, oft im Zsammahong mit aktuelle Eaeigniss wia Affiahrunga, Ausstejunga oda Buachvaeffantlichunga (sieg aa [[Rezension]]) af a bräatas Publikum zuijn. Mo untascheidt dodobei unta ondam zwischn [[Kunstkritik]], [[Literaturkritik]], [[Musikkritik]], [[Theaterkritik|Theatakritik]], [[Filmkritik|Fuijmkritik]] unn [[Spielekritik|Spuijekritik]].

== Literatua ==

* Theodor W. Adorno: *Kulturkritik und Gesellschaft*. In: *Prismen*, Frankfurt am Main 1976 (zur Praxis der Kritik siehe dort, S. 23).
* Judith Butler: *Was ist Kritik? Ein Essay über Foucaults Tugend*. [https://web.archive.org/web/20081201102239/http://transform.eipcp.net/transversal/0806/butler/de#sdfootnote4sym transform.epicp.net] 05/2001.
* Michel Foucault: *Was ist Kritik?* Berlin 1982.
* Kurt Röttgers: *Kritik*. In: *Geschichtliche Grundbegriffe: Historisches Lexikon zur politisch-sozialen Sprache in Deutschland, Band 3''. Hrsg. von Otto Brunner, Werner Conze und Reinhard Koselleck. Klett, Stuttgart 1982, S. 651–675
HTML

De **HTML**, **Hypertext Markup Language**, oft a kuachz ois **Hypatext** bezeichnt, is a textbasiernde Auszeichnungssproch zu strukuariern vo Inhoitn wia Textn, Büdln und Hypalinks. HTML-Dokumente hand de Grundlog vom Woarld Wide Web und wearn vo am Webbrowsa wia Faiafox dorgstöt. Nebn de vom Browsa ozoagtn Inhoitn vo ana Webseitn enthoit HTML a no zusätzliche Angobn wia Metainfoamationen zum Beispül üba die Sproch da Seitn oda den Autor. De Auszeichnungssproch wuad vom World Wide Web Consortium bis Veasion 4.01 weitaentwückit und soid hiaz duach XHTML ersetz wern.
Mittlawal is aba HTML 5 a scho im einsatz obwohls no niad freigem is. Da Internet Explorer bockt no uma aber de moderna browsa kina des scho, und mit HTML 5 ko ma einfach a füll schenas zeich zamwergln.

## Oigemeine Struktua

A HTML Dokument besteht aus drei Bereichn:
* dea Dokumenttypdefinition (*DTD*) ganz am Anfang vom Dokument, de de vewendete DTD ongibt
* dem HTML-Kopf (*HEAD*) dea hauptsächlich technische oda dokumentarische Infoamationen enthoit di im Browsa ned direkt sichtboa san
* dem HTML-Körpa (*BODY*) dea onzuzoagnde Informationen enthoit

De Grundstruktar schaut oiso so aus:


```html4strict
<!DOCTYPE HTML>
<html>

  <head>
    <title>
      Titü da Webseitn
    </title>
    
  </head>

  <body>
    Inhoit da Webseitn
  </body>

</html>
```